Drie vermeende stropers vasgetrekArgieffoto Drie vermeende renosterstropers is oor die naweek in die Krugerwildtuin aangekeer. “Een persoon is Saterdag in hegtenis geneem en die ander twee is Sondag aangekeer,” het Reynold Thakhuli, woordvoerder van SANparke, in ŉ verklaring gesê. Thakhuli het gesê ŉ tweede persoon het Saterdag tydens die voorval ontsnap. Wildbewaarders het beslag gelê op jaggewere, ammunisie en gereedskap wat vir renosterstropery gebruik word. “Daar was vyf verdagtes betrokke in Sondag se voorval,” het hy bygevoeg. “Twee is in hegtenis geneem, maar drie persone het ontsnap. ŉ Volskaalse soektog na die verdagtes is van stapel gestuur.” Thakhuli het gesê dit is duidelik dat proaktiewe optrede werk en hulle is dankbaar daar was geen lewensverliese tydens die voorvalle nie. Intussen het twee werkers by die wildtuin Woensdag in die Witrivier-landdroshof verskyn in verband met renosterstropery. Die werkers is nie wildbewaarders nie. Die saak is tot 16 April uitgestel vir verdere ondersoek. – SAPA